OpenLLM-France/wikimedia huggingface dataset:
# Corrent de les Malvines

El Corrent de les Malvines (també Corrent de les Falkland) és un corrent d'aigua fred que flueix cap al nord al llarg de la costa Atlàntica de Patagònia fins a arribar a la boca del Riu de la Plata. Aquest corrent resulta del la circumval·lació del moviment d'aigua del Corrent Circumpolar Atlàntic després de superar el Cap Horn. Agafa el seu nom de les Illes Malvines. Aquest corrent fred es barreja amb el Corrent de Brasil tropical en la mar Argentina (vegeu Confluència Brasil–Falkland), donant-li el seu clima temperat.
El corrent és un flux de sentit equatorial que transporta aigua subantàrtica relativament dolça i fresca. El corrent Falkland és una branca del Corrent Circumpolar Antàrtic. Transporta entre 60 i 90 Sverdrups d'aigua amb les velocitats que varien de mig a un metre per segon. Les dades hidrogràfiques en aquesta àrea són molt escasses i per això diverses variables hidrogràfiques tenen una gran probabilitat d'error. El Corrent Falkland no és un corrent de superfície com el Corrent de Brasil. S'estén completament pel fons oceànic. Les temperatures típiques del corrent són al voltant 6 °C, amb una salinitat de 33,5–33,5 per mil. La variació de latitud és dels 55° S fins als 39° / 36° S. La massa principal d'aigua d'aquest corrent és entre les profunditats 150 i 600 m.

## Vegeu també

* Mar argentí
* Corrent d'oceànic
* Girs Oceànics

## Referències

* ↑ Campagna, Claudio; Verona, Carlos; Falabella, Valeria. «[https://web.archive.org/web/20131105114838/http://www.fvsa.org.ar/situacionambiental/Mar%20Argentino.pdf SITUACIÓN AMBIENTAL EN LA ECORREGIÓN DEL MAR ARGENTINO]» (pdf) (en castellà). Fivsa. Arxivat de l'Argentino.pdf original el 05/11/2013. [Consulta: 3 desembre 2018].
* ↑ Vivier, F.; Provost, C. «Volume transport of the Falkland Current: Can the flow be monitored by TOPEX/POSEIDON ?» (en anglès). Journal of Geophysical Research, 104,, 104, 1999, pàg. 21105-21122.
* ↑ Vigan, X., C. Provost, i G. Podesta, 2000: velocitats de superfície de la Mar d'imatge de temperatura de superfície de mar seqüències 2. Aplicació al Brasil-Malvinas Confluence àrea. Revista de Geophysical Recerca, 105, 19515-19534.
* ↑ «La plataforma continental argentina y sus conjuntos ícticos» (en castellà). Caleta Olivia. Arxivat de l'original el 2007-02-03. [Consulta: 3 novembre 2018].
# Cordons de gitana

Els cordons de gitana o moc de gall (Amaranthus caudatus), és una espècie de planta amb flors dins la família de les amarantàcies, és comestible i també és utilitzada com planta ornamental.
Addicionalment pot rebre els noms de assots de Crist, assots de monja, cua de guineu, gitanes, marxant, moc d'indiot, moc de gall dindi, papagai, vellut, velluter, vellutera i velluts. També s'han recollit les variants lingüístiques papagall i velluteros.

## Descripció

La tija central pot arribar a fer de 2 a 2,5 m d'alt, però hi ha varietats més menudes. L'arrel principal és curta i les secundàries es dirigeixen cap avall dins del sòl,Les flors són molt aparents i en alguns casos la inflorescència fa 90 cm. El seu metabolisme és del tipus C4 i creix molt de pressa. En estat silvestre viu entre els 1.400 i 2.400 metres d'altitud.

## Usos

Amb la farina de les seves llavors se'n fan pans sense llevat i el gra sencer s'usa com a cereal en l'esmorzar.

## Referències

* ↑ Sinònims a Catalogue of life
* 1 2 «Amaranthus caudatus». Noms de plantes. Corpus de fitonímia catalana. TERMCAT, Centre de Terminologia. [Consulta: 3 abril 2022].
Viccionari
# Espectacle de carrer

Un espectacle de carrer fa referència a qualsevol tipus d'atracció, servei o representació d'activitats que puguin atreure, entretenir o interessar a un públic ocasional, oferts al carrer o en un espai públic: acrobàcies, titelles, contorsionisme, malabarismes, animals ensinistrats (gossos ballarins, ocells cantors, micos, etc), trucs amb naips (incloses les estafes), trilers, llegir la mà i altres mètodes d'endevinar la fortuna, dibuixar retrats o caricatures, mim i imitacions, comèdia, ball, empassar-se foc o espases, teatre de carrer, música de carrer i moltes altres activitats més o menys espectaculars i atractives.
L'ús del concepte "acte de carrer" pot ser molt variat i obert. Objectivament, actuacions de carrer també ho són: els concerts en els templets dels parcs, les rondes nocturnes de l'estudiantina o els mariatxis, les murgues i altres espectacles paral·lels i inclosos en l'activitat de carrer del Carnestoltes.

## Etimologia i curiositats

En l'actualitat també es coneix aquest tipus d'actuació amb el seu nom anglosaxó Busking. El terme "busking" va aparèixer en el Regne Unit cap a l'any 1860.
El verb "to busk", de la paraula "busker", ve de la paraula espanyola "buscar", – els buskers són artistes que busquen fama i fortuna. La paraula "buscar" prové del terme Indo-Europeu "bhudh-skō" (guanyar, conquistar).

## Vegeu també

* Actuació artística
* Art urbà
* Happening
* Càmera oculta
* Estàtua vivent
* Mannequin Challenge
* Joc de triler

## Referències

* ↑ Pavis, Patrice. Diccionario de teatro. Barcelona, Paidós Ibérica, 1996. ISBN 8449306361.
* ↑ Baird, Stephen (2000).
* ↑ Noticia digital en Europa Press.
* ↑ Buskers en el periódico La Nueva España
* ↑ "busker" Arxivat 2007-09-27 a Wayback Machine. Definición del dicionario online Merriam-Webster
* ↑ Word for the wise, July 29, 2005 Arxivat de febrer 6, 2008, a Wayback Machine.(MP3).
* ↑ buscar (en spanish). Real Academia Española.
# Sparisoma cretense

Sparisoma cretense és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 50 cm de longitud total.

## Distribució geogràfica

Es troba des de Portugal (incloent-hi les Açores i Madeira) fins a les Canàries i el Senegal. També a la Mediterrània -més comú a les costes orientals i meridionals., és visitant ocasional de la costa catalana i la mar Balear

## Referències

* 1 2 FishBase (anglès)
* ↑ L´any 2021 se´n van observar un mínim de 11 exemplars: https://www.caib.es//pidip2front/jsp/ca/fitxa-convocatoria/strongel-registre-de-dades-de-peixos-rars-dapera-rep-una-cinquantena-de-noves-aportacions-el-2021strong

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1986. Scaridae. p. 706-714. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Randall, J.E., 1990. Scaridae. p. 883-887. A J.C. Quero, J.C. Hureau, C. Karrer, A. Post and L. Saldanha (editors) Check-list of the fishes of the eastern tropical Atlantic (CLOFETA). JNICT, Lisbon; SEI, París; i UNESCO, París. Vol. 2.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bobby Storey

Robert 'Bobby' Storey (11 d'abril de 1956 - 21 de juny de 2020) va ser un voluntari de l'Exèrcit Republicà Irlandès Provisional (IRA o PIRA) i membre del Sinn Fein de Belfast, Irlanda del Nord. Abans de ser condemant a 18 anys per tinença d'armes, va passar un temps de presó preventiva per diversos càrrecs, i en total va complir 20 anys de presó. Va tenir un paper clau en la fugida de la presó de Maze, la més gran de la història penal britànica, i per algunes fonts va ser considerat el màxim responsable de la intel·ligència de l'IRA durant la dècada de 1990.
La seva família era originària de la zona de Marrowbone, a Oldpark Road, al nord de Belfast, però van haver-se de traslladar quan Storey era molt jove a causa dels atacs dels lleialistes al districte, i van anar a Manor Street, una zona també del nord de Belfast. L'oncle de Storey era l'entrenador de boxa Gerry Storey i el seu pare, també anomenat Bobby, va participar en la defensa de la zona als anys setanta, quan els catòlics van ser intimidats pels lleialistesa l'inici del període conegut com The Troubles. A la família de la seva mare Peggy hi havia precedents de militància en el republicanisme irlandès, però Storey va dir que "el que el va influir més van ser els esdeveniments que succeïren al seu voltant",com l'atemptat del bar McGurk a New Lodge, on alguns dels morts eren coneguts de la seva família, o el Diumenge Sagnant. Així, Storey va deixar l'escola quan tenia quinze anys i va anar a treballar amb el seu pare venent fruita. Als setze anys es va convertir en membre de l'IRA.
L'11 d'abril de 1973, quan complia disset anys, va ser internat i reclòs al camp d'internament de Long Kesh. Abans l'havien detingut fins a vint vegades, però era massa jove per a ser internat. L'octubre de 1974 va participar en la protesta a Long Kesh contra les condicions de vida on els internats, calant foc a les "gàbies" on estaven detinguts. Va ser alliberat del seu internament el maig de 1975. Va ser novament detingut com a sospitós de participar en un atemptat al Skyways Hotel el gener de 1976, i d'un segrest i assassinat a Andersonstown, Belfast, el març de 1976, però el jutge el va absoldre en el seu judici.
Storey va ser un dels líders de la fugida de la presó de Maze el 1983, quan 38 presos republicans van fugir dels blocs H, la fugida de la presó més gran de la història penal britànica. Va tornar a ser detingut al cap d'una hora, i condemnat a set anys de presó addicionals. Alliberat el 1994, va ser novament detingut el 1996 acusat de tenir informació personal sobre un soldat de l'exèrcit britànic i Brian Hutton, el cap de la justicia nord-irlandesa. En el seu judici als jutjats de Crumlin Road el juliol de 1998, va ser absolt després que la seva defensa demostrés que la informació personal havia estat publicada prèviament en llibres i diaris.

## Referències

* 1 2 3 4 «'Big Bobby': Arrests, interrogations, imprisonment and struggle - the 'Storey' of his life» (en anglès). An Phoblacht, 18-12-2008 [Consulta: 13 maig 2021].
* 1 2 Sproule, Luke «Why was Bobby Storey's funeral so controversial?» (en anglès). BBC News NI, 30-04-2021 [Consulta: 13 maig 2021].
# Angèle (cantant)

Angèle Joséphine Aimée Van Laeken, coneguda artísticament com a Angèle (Uccle, 3 de desembre de 1995), és una cantautora i instrumentista belga francòfona.
El seu primer àlbum, Brol, que va sortir a l'octubre de 2018, ha rebut la certificació de triple disc de platí, i ha assolit unes vendes superiors als 300.000 exemplars al cap de sis mesos.

## Discografia

* Brol (2018)
* Brol La Suite (2019)
* Nonante-Cinq (2021)

## Referències

* ↑ «Angèle, chanteuse compositrice» (en francès). Mokaddict. [Consulta: 6 novembre 2020].
* ↑ «Angèle: son album Brol certifié triple disque de platine avec plus de 300.000 ventes» (en francès). BFMTV, 08-07-2019 [Consulta: 13 agost 2019].
# Atelopus sanjosei

Atelopus sanjosei és una espècie d'amfibi que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Bolívar, W. & Lynch, J. 2004. Atelopus sanjosei. Llista Vermella d'Espècies Amenaçades de la UICN 2006. Consulta: 9 d'abril del 2008.
# Atelopus senex

Atelopus senex és una espècie d'amfibi de la família dels bufònids. Viu a Costa Rica, es troba en el bosc humit montà al centre del país, a les Serralades Central i Talamanca a 1.100-2.200m des del nivell del mar. Es tracta d'una espècie terrestre i d'aigua dolça. El seu hàbitat natural és en els marges de rierols a la selva tropical premontana i bosc pluvial montà baix. És diürn, espècie de flux de cries, i es pot trobar en grans concentracions durant el període reproductiu de juliol a agost (Savage 2002). La principal amenaça per a aquesta espècie és probable que sigui la quitridiomicosi, que condueix a una disminució de la població de manera catastròfica, com ha passat en moltes altres espècies de muntanya de Atelopus. Altres amenaces per aquesta espècie poden incloure el canvi climàtic, la captura per al comerç de mascotes, i possiblement la contaminació. La distribució d'aquesta espècie està protegida pel Parc Nacional Tapantí i el Parc Nacional Braulio Carrillo (encara que ara es creia extinta). Calen més treballs d'investigació per determinar si aquesta espècie encara persisteix. Davant l'amenaça de la quitridiomicosi, els individus que sobreviuen podrien ser la base per a l'establiment d'una població ex-situ.

## Referències

* ↑ Bolaños, F.; Chaves, G.; Barrantes, U.. Atelopus senex. UICN 2008. Llista Vermella d'espècies amenaçades de la UICN, edició 2008, consultada el 30-08-2014.
* Frost, Darrel R. 2013. Amphibian Species of the World: an Online Reference. Version 5.6 (9 January 2013). Electronic Database accessible at http://research.amnh.org/vz/herpetology/amphibia/?action=references&id=2738. American Museum of Natural History, New York, USA.
# Astronidium glabrum

Astronidium glabrum és una espècie de planta de flors pertanyent a la família Melastomataceae. És endèmica de la Polinèsia Francesa en Raiatea i Tahití.

## Referències

* Florence, J. 1998. Astronidium glabrum. 2006 IUCN Xarxa List of Threatened Species. Baixat el 20-08-07.
# Antoni Mut Tomàs

Antoni Mut Tomàs de Son Marrano i Cugulutx (Llucmajor, Mallorca, ~1421-1484) fou un polític mallorquí.
Antoni Mut tingué diferents càrrecs polítics: fou batle reial de Llucmajor des del 1453, jurat entre 1461 i 1470 i després conseller forà (1470-71). El fet més destacat de la seva trajectòria política, segons la tradició oral no documentada, és que el 1438 encapçalà l'oposició popular dels llucmajorers a la concessió del marquesat de Llucmajor a Pere Descatlar i de Santa Coloma (?-1482) per part d'Alfons el Magnànim, perquè consideraven que aquest nomenament anava en contra de les franqueses atorgades per Jaume I. El cas es dugué a judici i el poble de Llucmajor guanyà el litigi. Per aquesta raó fou nomenat fill il·lustre de Llucmajor i se li dedicà un carrer.

## Referències

* ↑ Trobat, B. Bosquejo histórico del honor Antonio Mut Tomás de Son Marrano i Cugulutx, Bayle Real de la Villa de Lluchmayor. Ajuntament de Llucmajor, 1960.
* ↑ Bover de Rosselló, J.M.; Medel, R. Varones ilustres de Mallorca. Imprenta de Pedro José Gelabert, 1847.
* ↑ Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 317. ISBN 84-8661702-2.
# Antoni Musa

Antoni Musa (en llatí Antonius Musa) va ser un famós metge romà del segle i. Era germà d'Euforb, el metge del rei Juba II. Musa va ser el metge personal de l'emperador August. Segons Dió Cassi era originalment un llibert.
August estava malalt el 23 aC i cap metge el sabia curar i l'havien agreujat per un règim de menjars i banys calents. Musa ho va aconseguir a base de banys d'aigua freda i begudes fredes. En recompensa va rebre d'August i del Senat una gran suma de diners i el dret de portar un anell d'or i se li va erigir una estàtua per subscripció pública, al costat de la d'Esculapi. El seu tractament lògicament no funcionava sempre, i va fallar amb Marc Claudi Marcel que va morir atès per Musa, al cap de poc mesos de la recuperació d'August.
Va escriure diverses obres de farmàcia que són esmentades sovint per Galè. La majoria dels escrits s'han perdut però es conserven dos petits tractats que li són atribuïts encara que és molt dubtosa la seva autoria: "De Herba Betonica" i "Instructio de Bona Valetudine Conservanda". Se suposa que Virgili el va descriure a l'Eneida sota el nom de Iàpix, el metge que cura Eneas.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1124.
* ↑ Virgili. Eneida XII, 390 i seg.
# Athena (empresa)

Athena Co. Ltd. (株式会社アテナ, Kabushiki Gaisha Atena) és una empresa desenvolupadora de videojoc del Japó, fundada el juliol de 1987.

## Videojocs

* Biometal (Super NES, 1993)
* Blockids (PlayStation, 1996)
* Castle of Dragon (NES, 1990)
* Championship Bowling (NES, 1989)
* Crows: The Battle Action (Sega Saturn, 1997)
* Daioh (Arcade, 1993)
* De-Block (NES, 1989)
* Dezaemon (NES, 1991)
* Dezaemon 2 (Sega Saturn, 1997)
* Dezaemon 3D (Nintendo 64, 1998)
* Dezaemon BS Version - Sugoi Shooting (デザエモンＢＳ版　凄いシューティング) (Satellaview, 1996)
** Sugoi STG!! Jintai (凄いSTG!! 人体) (Abr-Ago 1996)
** Sugoi STG-2: Crystal Guardian (Mai-Des 1996)
* Dezaemon BS Version - BS-X Shooting (デザエモンＢＳ版　ＢＳ－Ｘシューティング) (Satellaview, Apr-Aug 1996)
* Dezaemon DD (Nintendo 64DD, cancel·lat)
* Dezaemon Kids! (PlayStation, 1998)
* Dezaemon Plus (デザエモンPLUS) (PlayStation, 1996)
* Dragon Unit (Arcade, 1989)
* Family Quiz (NES, 1988)
* Gambler Densetsu Tetsuya DIGEST (PlayStation 2)
* J.J. Squawkers (Arcade, 1993)
* Kaite tukutte Asoberu Dezaemon (Super NES, 1994)
* Lutter (FDS, 1989)
* Mahjong DX II (Nintendo GameCube)
* Pocket Bowling (Game Boy Color, 1999)
* Professional Mahjong Kiwame D (プロ麻雀 極Ｄ) (Dreamcast)
* Pro Mahjong Kiwame (Nintendo 64)
* Pro Mahjong Kiwame (WonderSwan)
* Pro-Mahjong Kiwame Final (working title) (PlayStation 3, TBA)
* Pro Mahjong Kiwame Next (PlayStation 2)
* Pro Mahjong Kiwame Tengensenhen (PlayStation, 1999)
* Pro Mahjong Kiwame Tengensenhen (Goku Series) (PlayStation, 2000)
* Strike Gunner S.T.G. (Arcade, 1991; Super NES, 1992)
* Super Bowling (Super NES, 1992; Nintendo 64, 1999)
* Sword Master (NES, 1990)
* Taisen: Tsume Shogi (Game Boy Color - NP, 2000)
* The Quiz Bangumi (PlayStation)
* Thunder & Lightning (NES, 1990)
* Virtual Bowling (Virtual Boy, 1995)
* Waku Waku Volleyball (PlayStation)
* Wit's (NES, 1990)
* World Bowling (Game Boy, 1990)
* Yakōchū (Super NES)
* Yakōchū II: Satsujin Kōro (Nintendo 64, 1999)
* Yakōchū GB (Game Boy Color)

## Referències

* 1 2 3 4 5 6 Szczepaniak, John. Dezaemon. Hardcore Gamer 101. Pg.1. April 2011.
* ↑ Szczepaniak, John. Dezaemon. Hardcore Gamer 101. Pg.2. April 2011.
* 1 2 Szczepaniak, John. Dezaemon. Hardcore Gamer 101. Pg.3. April 2011.

## Enllaços externs

* Company page
* Games developed by Athena a MobyGames (anglès)
# Aphanius mesopotamicus

Aphanius mesopotamicus és una espècie de peix pertanyent a la família dels ciprinodòntids. Es troba a Àsia: l'Iran i l'Iraq (conca del riu Karkheh). És un peix d'aigua dolça, bentopelàgic i de clima subtropical (15 °C-22 °C), el qual viu només en dos indrets en un riu que fa 25 m d'ample i en un dels seus canals que en fa 30 (el riu té un fons fangós amb joncs i canyes, mentre que el canal també és fangós però amb algues verdes filamentoses). El mascle pot arribar a fer 2,4 cm de llargària i la femella 2,93. Tenen 11-13 radis tous a l'aleta dorsal i 10-12 a l'anal. Els mascles no tenen franges a l'aleta caudal però si que en tenen (entre 10 i 15) als flancs. Les femelles presenten taques irregulars als flancs. És inofensiu per als humans.

## Referències

* ↑ FishBase (anglès)
* 1 2 3 FishBase (anglès)
* 1 2 Coad, B. W., 2009, A new species of tooth-carp, Aphanius mesopotamicus, from Iran and Iraq (Actinopterygii, Cyprinodontidae). ZooKeys, 31: 149–163

## Bibliografia

* Breder, C.M. i D.E. Rosen, 1966, Modes of reproduction in fishes. T.F.H. Publications, Neptune City, Nova Jersey, 941 p.

## Enllaços externs

* AQUATAB
# BAE

BAE té els següents significats:
* Bureau of American Ethnology, organització per al foment de l'estudi de l'antropologia als Estats Units
* British Aerospace, empresa aeronàutica del Regne Unit
* BAE Systems (del nom de l'empresa anterior), empresa multinacional dels sectors de l'aeronàutica i l'armament, hereva de l'anterior, amb seu al Regne Unit
* Bloque de Acción Estudiantil, sindicat d'estudiants d'Espanya
* Base Antàrtica Espanyola, nom oficial de les bases de titularitat espanyola situades a l'Antàrtida
* Biblioteca de Autores Españoles, col·lecció literària d'autors clàssics en castellà
* Buque de la Armada del Ecuador, nom oficial dels vaixells de l'Armada de l'Equador
# Aristòtil d'Atenes

* Per a altres significats, vegeu «Aristòtil d'Atenes (orador)».
Aristòtil d'Atenes (en llatí Aristoteles, en grec antic Ἀριστοτέλης) fou un dels Trenta Tirans establerts com a govern d'Atenes el 404 aC.
Per una al·lusió a un discurs de Teràmenes que fa Xenofont, probablement va ser també membre del govern dels Quatre-cents i va participar activament en la rebuda dels espartans al Pireu el 411 aC, segons diu Tucídides. L'any 405 aC estava exiliat, i Xenofont diu que era al costat de Lisandre durant el setge d'Atenes. A la caiguda dels Trenta Tirans el van jutjar.
Plató el fa intervenir en el seu diàleg Parmènides, i el presenta com un home molt jove en aquell moment.

## Referències

* ↑ Aristoteles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 317
# Millerigobius macrocephalus

Millerigobius macrocephalus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 4,4 cm de longitud total.

## Hàbitat

És un peix marí, de clima subtropical i demersal que viu fins als 4 m de fondària.

## Distribució geogràfica

Es troba a la Mediterrània: Bòsnia i Hercegovina, Croàcia, Grècia, el Líban, Sèrbia i Eslovènia.

## Costums

És bentònic.

## Observacions

És inofensiu per als humans.

## Referències

* 1 2 3 FishBase (anglès)
* ↑ Miller, P.J. 1986. Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* ↑ FishBase (anglès)
* ↑ Louisy, P., 2001. Guide d'identification des poissons marins. Europe et Méditerranée. París: Eds. Eugène Ulmer.
* ↑ Mercader L., D. Lloris i J. Rucabado, 2003. Tots els peixos del Mar Català. Diagnosi i claus d'identificació. Institut d'Estudis Catalans. Barcelona. 350p.
* ↑ Miller, P.J., 1979. Gobiidae. p. 483-515. A: J.C. Hureau i Th. Monod (eds.) Check-list of the fishes of the north-eastern Atlantic and of the Mediterranean (CLOFNAM). UNESCO, París. Vol. 1.
* ↑ Plejic, T., 2007. Fische der Adria. Das romanische Element in der kroatischen Ichthyofauna. Mit Glossar der Adriafische Kroatisch-Englisch-Deutsch-Italienisch. Diploma Thesis. University of Leipzig Institute of Applied Linguistics and Translational Studies.
* ↑ Quignard, J.-P. i J.A. Tomasini, 2000. Mediterranean fish biodiversity. Biol. Mar. Mediterr. 7(3):1-66.
* ↑ Hureau, J.-C. i T. Monod (eds.), 1979. Supplement. Check-list of the fishes of the north-eastern Atlantic and of the Mediterranean. p.339-394. A: J.-C. Hureau i Th. Monod (eds.) Check-list of the fishes of the north-eastern Atlantic and of the Mediterranean.United Nations Educational Scientific and Cultural Organization (UNESCO), París, França. Vols 1-2. 683 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Biurrun-Olkotz

Biurrun-Olkotz (oficialment Biurrun-Olcoz) és un municipi de Navarra, a la comarca de Puente la Reina, dins la merindad de Pamplona. Està format pels concejos de:
| Entitat de Població | Pob. (2007) |
| Biurrun | 162 |
| Olcotz | 48 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 173 | 176 | 179 | 180 | 205 | 197 | 204 | 194 | 185 | 200 | 210 |
| Fonts: Biurrun-Olkotz i Institut d'Estadística de Navarra |||||||||||